AlexejDobrolubov/national_council_slovak_2010 huggingface dataset:
43. schôdza NR SR - 6.deň - B. popoludní
Dátum: 2025-12-02
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Michal Šipoš, ďakujem ti veľmi pekne za tvoje vystúpenie. Spomínal si ako Robert Fico hovorí že, keď to príde do parlamentu, tak tento návrh zákona bude schválený za 3 hodiny. A ono by to možno aj bolo schválené za 3 hodiny, ak by neboli takí arogantní a cynickí. Ak by do odôvodnenia nepísali, že za tento stav môže opozícia a médiá. Tá cynickosť je v tom, že a spomínal si to aj vo svojom príspevku, čítal si mnohé vyjadrenia obchodníkov. Chcem upozorniť na to, že médiá, aj zástupcovia opozície v zásade len replikovali to, na čo upozorňovali samotní obchodníci. Najprv svoje obavy a postupom času svoje reálne skúsenosti z obchodu, zo svojich prevádzok, ako ich opakovane vykrádajú. Táto vláda, namiesto toho aby ticho bez akýchkoľvek nezmyslov v dôvodovej správe schválila skrátené legislatívne konanie, robí z obeti vlastne vinníkov. Pretože obchodníci, kvôli tomu, že upozorňovali na problémy, ktoré sa ich dennodenne týkali, tak oni t spôsobili. A médiá ako vravím v zásade len šírili, alebo dávali na vedomie obavy a reálne skúsenosti obchodníkov. A to isté robila aj opozícia. Takže v tom je tá cynickosť, že vláda ešte z obeti robí ako keby zodpovedných za tento stav. Obchodníci, ktorí sa boja, ktorí upozorňujú na to, že ich prevádzky sú vykrádané, tak oni vraj môžu za tento stav, že sa nám tu rozmohli krádeže. Hanba.
43. schôdza NR SR - 6.deň - B. popoludní
Dátum: 2025-12-02
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán poslanec Gábor Grendel, veľmi správne si poznamenal, že tento, toto skrátené legislatívne konanie a tento návrh je len výsledkom prerieknutia sa Roberta Fica, že naozaj tu máme problém s kriminalitou. To, že koaliční poslanci sa sami vlastne svojim spôsobom a prístupom k práci ich možno považovať za takých štatistov, tak to tu vieme. Vieme zároveň, že aj pán minister Eštok zo seba rád necháva robiť štatistu. Bolo to tak už pri Čurillovcoch, kedy v prvý deň nástupu do práce Čurillovcov prepustil bez toho, aby si pýtal povolenie Úradu na ochranu oznamovateľov. Teraz na to dopláca a nemožno sa čudovať, ak by aj nápad na zrušenie úradu neskrsol v jeho hlave, ale v hlave premiéra Fica a minister Eštok druhýkrát vlastne schytáva. Pán minister, vy ste si to zažili pred dvoma rokmi, keď vám priniesli zo šuplíka napísanú novelu trestných kódexov niekde na chate v Čifároch. Ste to tu predkladali, návrhy, ktoré naozaj písali mafiáni. Museli ste to tu obhajovať. Chvíľu ste si oddýchli, ale zjavne sa vám máli, takže nechávate sa prefackovať znova tým, že ľudia tu rok a pol volajú po zmene Trestného zákona kvôli drobným krádežiam, ale vy sa spamätáte až vtedy, keď zavelí premiér. Takže neviem, čo je to za prístup, že aj ministri zo seba nechávajú robiť štatistov, ale tak to evidentne je.
43. schôdza NR SR - 6.deň - A. dopoludnia
Dátum: 2025-12-02
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán poslanec Šipoš, veľmi dobre si apeloval na vládu, aby sa ospravedlnila a uznala si chybu a to je hlavný dôvod, prečo mení Trestný zákon. Ale to naozaj od nich zrejme nemožno čakať. Za mňa by stačilo, aby radšej nehovorili nič. Aby skrátka povedali, fajn, je tu akýsi trend nárastu drobných krádeži, ideme to z toho dôvodu meniť. Ale nie, nedajú si povedať. Ešte aj v takej elementárnej a priehľadnej veci musia klamať a zavádzať a zvaľovať vinu na opozíciu a na médiá. Vraj náhly a mimoriadny charakter tejto situácie je v dôsledku šírení nepravdivých a zavádzajúcich informácií. No ja som veľmi rád, že resp. chvála Bohu, že tu na Slovensku nemáme naozaj žiadnu krízu a jedinú krízu, ktorú táto vládna koalícia rieši, sú ich vlastné krízy vo vnútri. Lebo videli sme to aj pri slintačke a krývačke, že čo je pre nich mimoriadna situácia. Kým chovatelia nevedeli čo skôr, tak minister pôdohospodárstva rozdával karafiáty a fotil sa na MDŽ, kým nemal plný facebook a až potom po niekoľkých týždňoch doslova sa tejto problematike začal venovať. Takže chvála Bohu, že tu naozaj nemáme žiadne krízy a jediné krízy sú tie vládne. A veľmi správne si podotkla aj to, že aj do takejto novely musí ministra Suska hnať premiér Fico. Ale ani to nie je žiadnou novinkou, lebo tak to bolo aj pri ministerke Dolinkovej, ktorá odstúpila alebo musela odísť na popud ministra. To isté záchranko ... (Prerušenie vystúpenia časomerom.)
43. schôdza NR SR - 6.deň - A. dopoludnia
Dátum: 2025-12-02
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem. Táto novela samozrejme zníži kriminalitu, ale napadlo mi, aj navrhovateľ hovorí, že vlastne za tento stav môžu médiá a viacerí opoziční predstavitelia, ktorí tu vraj rozbehli nejakú dezinformačnú kampaň s tým, že kradnúť sa oplatí. Už nám prisudzujú naozaj až také nadprirodzené schopnosti a tvrdia, že mnohí páchatelia oni nekradnú na základe toho čo je napísané niekde v zákone a že naozaj to čo počujú niekde v médiách je dôležitejšie. Tak ja sa chcem spýtať pána ministra akým spôsobom plánuje rozbehnúť nejakú informačnú kampaň, že kradnúť sa neoplatí, keďže podľa neho je toto najdôležitejší signál a ľudia nebudú reagovať len na obyčajnú suchú zmenu v zákone. Ďakujem.
43. schôdza NR SR - 6.deň - A. dopoludnia
Dátum: 2025-12-02
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Ďakujem veľmi pekne za slovo. Takže po poldňovej prestávke pokračujeme v skrátenom legislatívnom konaní ku opätovnému zavedeniu trestnosti opakovaných drobných krádeží. Vláde na tom naozaj záleží tak veľmi, že ešte aj pred toto skrátené legislatívne konanie v zásade predurčí ďalší nezmyselný bod, kým najprv to bola osobná pomsta ministra Eštoka voči oznamovateľom korupcie a zrušením úradu, tak teraz sme boli niekoľko hodín svedkami vybavovania si vnútrostraníckych účtov v strane HLAS. No a momentálne nás ide vláda presviedčať, že toto je naozaj obrovská priorita a ideme sa tomu venovať. Takže toľko na margo toho, ako veľmi im záleží na pomoci ľuďom, že ešte aj keď sa tu máme baviť o skrátenom legislatívnom konaní, tak dávame prednosť vybavovaniu si vnútrostraníckych účtov. Nuž táto novela je alebo mala byť nápravom stavu a prinavrátením do pozície, aké to bolo pred rokom alebo pred hanebnou novelou trestných kódexov, ale ani to sa nepodarilo. Ani taká jednoduchá vec, ako vrátiť tam jedno vypustené písmeno z paragrafu sa skrátka nepodarila a namiesto toho, aby bola jedna v úvodzovkách ... =====
43. schôdza NR SR - 6.deň - A. dopoludnia
Dátum: 2025-12-02
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán poslanec Ferenčák naozaj ako aj Mišo Šipoš spomínal dlhé vystúpenie, ale v zásade len ten úvod bol počúvateľný kedy ste naozaj a za to vám aj ďakujem ponúkli ďalšiu sondu do fungovania strany HLAS do toho ako funguje ich poslanecký klub a ich celkovo klub. Na druhej strane to ukazuje možno aj to, že HLAS vždycky chcel udávať tón a tvrdiť muziku. No tak tu už vyše týždňa diskutujeme o návrhoch HLAS-u. Najprv je to osobná pomsta ministra Šutaja Eštoka a teraz je to vybavovanie vnútrostraníckych účtov. Ale takto to z HLAS-u chodí. Spomínali ste, že ste odvolávaný za to, že nedržíte lajnu klubu čo je aj pravda. Na druhej strane mi z toho vychádza, že vy sa ako keby nedržíte toho čo vám klub prikáže. Ako máte hlasovať a rozmýšľam či to o vás nevypovedá aj niečo horšie. A síce, že vy ste o novelách trestného zákona, o ožobračovacích balíčkoch tejto vlády hlasovali nie preto, že tak povedal klub ale zo svojho vlastného presvedčenia. Lebo ak áno, tak je to naozaj ešte horšie. A suma sumárom, tak mení sa predseda výboru, ktorý je veľmi náchylný k politickému vydieraniu za nového predsedu výboru, ktorý je naozaj hanbou tejto vlády a pred pár týždňami, pár dňami bol odvolaný kvôli tomu, že štvrtinu dotácii z výzvy pre vedu a výskum prihodil firmám a ľuďom prepojených zo stranou HLAS.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

...to, čo je zatiaľ asi tá najväčšia nehanebnosť, ktorá tu bola predložená, zatiaľ neschválená, teda už raz schválená bola a budeme o nej hlasovať v dohľadnom čase znova s najväčšou pravdepodobnosťou, tak to je len príklad retroaktivity. Tam neváhajú ísť odškodňovať tých, ktorí tu porušovali pravidlá, ale nie drobnými krádežami, ale ktorí svojim nezodpovedným prístupom majú na svedomí stovky, tisícky mŕtvych alebo aj tých, ktorí sa nakazili a načas naozaj ich bolo to zdravie poriadne ohrozené. Lenže riešiť kovidové amnestie, spätne im preplácať, nech je to aj 2,6 milióna, ak si dobre pamätám, tak to áno. Tam nebudú potrebovať ani doklady, tam im bude stačiť čestné vyhlásenie ľudí, ktorí vlastne predpisy porušovali, ale odškodňovať obchodníkov, tak to nie. Pán predseda, môžem dokončiť vystúpenie zajtra, keďže je osem hodín.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán poslanec Hlina, ďakujem za vaše vystúpenie. Spomenuli ste, že kto, alebo ste sa opýtali, kto odškodní tých obchodníkov za tie škody, ktoré vyše roka znášajú? A naozaj toto, toto sa tu hodí, pretože táto vláda, to sú experti, čo sa týka retroaktivity. Naozaj oni ten kumšt, akým spôsobom právnu normu posunúť do minulosti, vycibrili do dokonalosti. Nehovorím len o znižovaní trestov, prepúšťaní alebo zrušovaní obvinení, ale, ale aj hlavne o covidových amnestiách, ktoré nemali tú hanbu spätne rušiť a preplácať pokuty tým, ktorí zákony porušovali. Akonáhle tu má prísť na odškodňovanie obetí, veľká to téma týchto dní, vlastne kvôli tomu vraj aj rušia úrad a zakladajú nový, aby mohli lepšie odškodňovať obete, tak toto sa tu naozaj pýta, lebo odškodňovať tých, ktorí pravidlá porušujú, tak to áno, ale akonáhle majú odškodňovať obete krádeží, tak to nie. A naozaj je to asi v tejto súvislosti veľmi trúfalé niečo také od nich žiadať, keďže oni nie sú schopní ani len priznať si vinu, nieto sa ešte ospravedlniť. Takže o odškodnení si asi v tejto vláde nemôžeme hovoriť.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem, Gábor Grendel za tvoje naozaj brilantné vystúpenie, vynikajúco si poukázal na to, aké nezmysly sú napísané v odôvodnení tohto skráteného legislatívneho konania, naozaj tu už od tejto vlády človek nemá vysoké očakávania, ale toto mohlo byť jediné SLK, kde by naozaj v zásade nik nenamietal, ale aj tak jednoduchú a elementárnu vec skrátka museli dovrzať. Som veľmi rád, že táto vláda pripisuje slovenskej opozícii takú silu, že má moc pohnúť občanmi vo všetkých európskych krajinách, asi by sme mali začať robiť kampaň, ako nebezpečné je prekračovať rýchlosť, aké dôležité je zapínať si bezpečnostné pásy, aké dôležité je nesadať si za volant pod vplyvom alkoholu a možno sa staneme naozaj európskym unikátom, kde skrátka zrušíme nehodovosť na cestách a dopravných policajtov budeme môcť presunúť na iné oddelenia, napr. aby sa mali čas venovať krádežiam.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pán Dostál, veľmi správne ste zhodnotili ten obsah, nezmyselný obsah a odôvodnenie skráteného legislatívneho konania. Toto je snáď prvýkrát, kedy by ani opozícia v zásade nenamietala, že vláda prišla s takýmto návrhom, hoci aj v skrátenom legislatívnom konaní. Ale ešte aj, aj takýto návrh dokážu doslova sprzniť tým, tým, tou demagógiou a klamstvami, ktoré tam popísali. Vraj, za rast drobnej kriminality môžu médiá a politici a neviem, kto každý ešte. Ak by to bolo tak, tak odporúčam tejto vláde, aby rozbehla kampaň o tom, aké drakonické sú pokuty za dopravné priestupky. Nech to proste všade šíri, a ak tomu naozaj veria, tak do troch mesiacov tu nebudú mať nehodovosť na cestách. Lebo ľudia, budú jazdiť v meste päťdesiatkou, mimo deväťdesiatkou a po diaľnici nikto neprekročí stotridsať kilometrov za hodinu, lebo táto vláda vytvorí dojem, že za porušenie dopravných predpisov to budú drakonické tresty, poberú im vodičské preukazy. Hoci v zákone bude napísané, tak ako je to dnes, ale ak tomu naozaj veríte, tak rozbehnite takú kampaň, a vy vynulujete nehodovosť. Na Slovensku nebude jediný mŕtvy na ulici, na chodníkoch, na cestách. Takže naozaj, keď veríte tým nezmyslom, ktoré ste popísali do, do dôvodovej správy, tak nech sa páči, dávam návod, ako na Slovensku zatočiť s nehodovosťou, s porušovaním dopravných priestupkov a všetkých dopravných policajtov potom môžete zobrať no, na iné oddelenia a budú môcť riešiť iné problémy. Ďakujem pekne.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem, pán poslanec Marek Krajčí. Veľmi správne si povedal, že zmyslom tohto zákona je odstránenie súčasnej predsedníčky úradu a vychádza to vlastne aj, aj zo samotného znenia zákona, podľa ktorého všetci zamestnanci úradu pokračujú ďalej vo svojej agende na svojich miestach s výnimkou vedenia, čiže nepostupuje sa rovnako, ako napríklad v prípade guvernéra NBS, ktorý aj po uplynutí funkčného mandátu zastáva svoju funkciu až do zvolenia nového. Tuto sa naozaj veľmi poponáhľali a dali si záležať na tom, aby dňom zrušenia úradu zaniklo miesto aj súčasnej predsedníčke. A odcitujem aj § 7 ods. 6, ktorý len potvrdzuje to, že tento úrad ani zďaleka nebude nezávislý, a teda citujem: "Funkciu predsedu úradu podľa tohto zákona vykonáva odo dňa účinnosti tohto zákona do zvolenia prvého predsedu úradu zástupca štatárneho orgánu (štatutárneho orgánu, pozn. prepis.), ktorého vymenuje predseda Národnej rady. Za zástupcu štatárneho orgánu možno vymenovať osobu, ktorá spĺňa tie základné podmienky." Čiže kým sa komisia, odporučí Národnej rade nejakého kandidáta, bude to určite trvať zopár týždňov. Všetci veľmi dobre vieme, že o dva týždne by sa mala táto schôdza skončiť, ďalšia začne začiatkom januára, čiže naozaj je tu priestor vyše dvoch mesiacov, kedy bude na čele úradu človek, ktorého si vyberie sám a osobne predseda Národnej rady a podpredseda strany HLAS Richard Raši. Takže toľko na margo nezávislosti tohto úradu. A, samozrejme, aj ďalší zvolený predseda alebo predsedníčka úradu... (Prerušenie vystúpenia časomerom.)
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Pani poslankyňa Kolíková, veľmi správne ste upozornili na to, že tá problematika ochrany obetí bude ešte viacej roztrieštená. Vláda tvrdí, že to idú centralizovať, ale opak je pravdou. Namiesto možno piatich inštitúcii, ktoré sa dnes obetiam venujú alebo s ním prichádzajú do kontaktu, počnúc policajtmi, prokurátormi a tak ďalej, a tak ďalej, tak to bude ešte aj nový úrad. Veľmi dobre ste aj upozornili na to, že namiesto ministra Eštoka tu sedí minister dopravy, ktorý má evidentne dosť času pretože problémy vo svojom rezorte už má vyriešené. Tak sa chcem spýtať pána ministra či mu nie je hanba, že pozostalých zamestnancov, pozostalých po zamestnancovi železníc, ktorý dnes tragicky zahynul, bude posielať na úrad, ktorý na to nemá vyčleneného jediného zamestnanca. Alebo, kam vlastne tie obete pôjdu? Pozostalí? Na ministerstvo spravodlivosti alebo na novo zriadený úrad? Jasné, že na toto nedokáže dať odpoveď pretože nedokáže dať odpoveď ani na jednoduchšie otázky, akým spôsobom zabezpečiť bezpečnosť na železniciach. Nehody vlakov ide riešiť tým, že bude snímať rušňovodičov v kabínach. Aby si následne po jazde niekto prehrával 10-hodinový záznam z jazdy pretože tak dlho tu trvá cesta z Bratislavy na východ.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pekne za slovo. Pán Dostál, veľmi dobré vystúpenie. Správne ste poznamenali, že ochrana obetí trestných činov bude minimálne dočasne naozaj horšia a v súvislosti aj s tým, čo sa udialo dnes dopoludnia, ja dúfam, že pán Šimko, ktorý má faktickú po mne, bude vysvetľovať, kde sa pozostalí, obete tohto činu budú chodiť hlásiť a akým spôsobom im tento zákon poskytne lepšiu ochranu a to isté očakávam aj od pána spravodajcu, pána Eliáša, že sa šmykom prihlási do rozpravy a bude vysvetľovať, akým spôsobom bude tento zákon lepšie chrániť pozostalých po človeku, ktorý dnes zahynul, pretože aj táto nehoda je v zmysle trestného zákona usmrtenie, čo je takisto trestný čin. Takže som veľmi zvedavý, akým spôsobom toto budete teraz obhajovať.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne. Gábor veľmi správne si poznamenal, že v oblasti ochrany obetí trestných činov táto vládna koalícia nerobí absolútne nič. Nie je tam ani zmienka o posilnení ich postavenia. O tom, že by sa procesy poskytovania ochrany mali nejakým spôsobom zrýchliť alebo precizovať. V skutočnosti sa však štandard ochrany obetí ešte zníži a to minimálne po schválení zákona, pretože obete budú odkazované na úrad na ktorom sa nenachádza jeden jediný zamestnanec ktorý by tejto agende rozumel. Zamestnanci, ktorí sa tejto problematike venovali na ministerstve spravodlivosti ostávajú na ministerstve spravodlivosti a bude všetci veľmi pozorne čakať kedy a kto sa obetiam bude venovať. Táto koalície si zjavne myslí, že obete si vytrpeli málo, takže im ešte trochu naloží. Zároveň si Gábor spomenul, že už týždeň upozorňujeme na škodlivosť tohto návrhu a naozaj aj naše výhradu v spoločnosti rezonujú, pretože každý deň sa pridávajú ďalšie a ďalšie inštitúcie ktoré kritizujú škodlivosť a nezmyselnosť tohto návrhu. Ku dnešnému dňu registrujem minimálne renovovaných právnikov, Radu prokurátorov, generálneho prokurátora, Slovenskú advokátsku komoru, mimovládne organizácie, Asociácia priemyselných zväzov a dopravy, viac ako 600 firiem z iniciatívy "Firmy spolu", viaceré protikorupčných organizácií z celého sveta, výhrady má aj Európska komisia, Európska prokuratúra a samozrejme aj prezident zvolený práve zo strany HLAS.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem, pán poslanec Bužo, za tvoje výborné vystúpenie. Táto vláda začala vládnuť tým, že začala pripravovať návrhy pre úzku skupinu svojich ľudí. Výborne to ilustruje nádejná novela trestných kódexov, kde ochránili najprv obvinených, obžalovaných, odsúdených, pokračuje to alebo pokračovalo to novelou zákona o výkone trestu odňatia slobody, kde svojim kamarátom, ktorých sa nepodarilo dostať z väzenia, krásne zlepšili životné podmienky, no ale dostali sme sa do bodu, kedy už aj tá malá skupina ľudí, pre ktorých návrhy píšete, sa scvrkla na jediného človeka a tento zákon je presne o tom. Tento zákon je o tom, aby pomohol dokonať pomstu Matúša Šutaja Eštoka voči jednému nezávislému úradu. Kým na začiatku vášho volebného obdobia vám ešte ľudia verili, že najprv pomôžete sebe a potom už naozaj začnete pomáhať im, dnes vám to už neveria. Po dvoch rokoch vidia nulovú pomoc a práve naopak zažívajú, čo to znamená konsolidácia, ako ste na nich uvrhli dražobu a od budúceho roka to pocítia ešte viac. Po Slovensku máte rozlepené alebo vylepené billboardy, že ľudia, regióny, Slovensko, tak si to, prosím vás, zmeňte, že ja, regióny, Slovensko. Lebo o tom je vaša strana. Len vy až potom na posledných koľajach regióny a Slovensko.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem, kolegovia, za všetky vaše faktické poznámky. Ja začnem pri pánovi Šimkovi, pretože to je jediný poslanec z vládnej koalície azda, ktorý rušenie úradu odôvodňuje konsolidáciou. Presne ako predo mnou spomenul aj Julo Jakab, tak z ministerstva spravodlivosti neodíde jeden jediný zamestnanec, lebo tak to je. Na novom úrade budú musieť byť zamestnanci prijatí, čiže to ide úplne v rozpore s konsolidáciou a naozaj nehovoriac o tom, že nám hrozí pozastavenie vyplácania financií z plánu obnovy. No a ďalší, pán Janas, vy robíte z prokurátorov hlupákov. Naozaj veď keď zamestna... keď oznamovateľ podá žiadosť, tak ten prokurátor rozhoduje nejakým spôsobom a vie, kedy tú ochranu má poskytnúť a kedy nie. A ďalšia vec, že ak zamestnanec podá podnet trebárs na nejakú železničnú spoločnosť Slovensko a nahlási korupciu, pritom on sám pracuje v súkromnej firme alebo niekde, ja neviem, na inom úrade, štátnom, tak akú to má súvislosť? Keď jeho zamestnávateľ ho bude chcieť prepustiť, tak úrad, samozrejme, vyhodnotí, či podnet na železničnú spoločnosť má nejaký súvis s jeho zamestnávateľom, súkromnou firmou. Samozrejmé, že taký súhlas by udelil. Ani do dnešného dňa po týždni sa neukázalo, že by úrad v takýchto prípadoch odmietol dať súhlas pre zamestnávateľa na prepustenie alebo preradenie.
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie v rozprave

Vážené dámy, vážení páni, je to už takmer týždeň, čo sa rozprávame o návrhu zákona, o zákone pomsty pretože nič viac a nič menej tento zákon nepredstavuje. Dozvedáme sa, že z jednej strany vraj sa ide úrad vylepšovať. Hoci nikto to vylepšenie zatiaľ nepostrehol, práve naopak. Ale polovica aj koaličných, polovica koalícia zasa tvrdí, že problémom vedenie úradu. Pretože bez zrušenia úradu nie je možné predsedníčku odvolať. Tá absurdita, prečo sa úrad musí rušiť kvôli výmene vedenia je, keď si pozriete napríklad železničnú spoločnosť. Po dvoch nehodách muselo odstúpiť...
43. schôdza NR SR - 5.deň - A. dopoludnia
Dátum: 2025-12-01
Poslanec: Dušenka, Igor (SLOVENSKO)
Druh vystúpenia: Vystúpenie s faktickou poznámkou

Ďakujem pán poslanec Roman Mikulec za tvoje vystúpenie. Veľmi správne si poznamenal, že oznamovatelia korupcie to budú mať od budúceho týždňa, alebo už od tohto týždňa omnoho ťažšie. Totižto získať ochranu bude omnoho náročnejšie, ale nie kvôli tomu, žeby neexistovali dôvody a tú žiadosť o poskytnutie ochrany by zamietol prokurátor, avšak ku prokurátorovi sa to fakticky ani nedostane, resp. prokurátor bude musieť ochranu odmietnuť z nového dôvodu, nezmyselného, ktorý je v rozpore aj s európskou smernicou a to znamená, že korupciu bude musieť nahlasovať v súvislosti so svojím zamestnávateľom. Ak upozorní na korupciu, ktorá sa nevyskytla priamo u jeho zamestnávateľa, tak skrátka na ochranu nebude mať nárok. Príklad je trebárs zamestnanec ministerstva vnútra zistí o korupčnom správaní trebárs v horskej záchrannej službe, čo je príspevková organizácia ministerstva vnútra, s najväčšou pravdepodobnosťou keďže to nebude jeho priamy zamestnávateľ, ochrana mu nebude poskytnutá. Takže takýmto spôsobom veľké množstvo ľudí nebude mať ani nárok mať priznanú ochranu. No a smutné je, že naozaj státisíce ľudí tu mesiace čakajú, doslova kolenačky prosia vládu, aby niečo robila aj s drobnou kriminalitou. Namiesto toho po mesačnej pauze sa vraciame do poslaneckých lavíc s tým, aby si vládna koalícia odhlasovala nepohodlný úrad. Tento návrh je len zákonom pomsty.